बर’ हारिया मा लामाजों दिनै मानो बारे बारे सुबुंआ जुनात आखुनि जालांखो ? सानैसो सिगां सिरां जिल्लायाव बे मुगैथाव जाथाया जादोंमोन फिन दिनै बे एखे जाथाया क’क्राझार जिल्लायाव जाफैबाय । थारैनो सानैसो बर’ सुबुंआ एसेबां गाहाय थाखोनि मुगैथाव सोनखारिजाथाव समाजखौ गुबुंले खालामनो नाजानाया मुगैथावना । कक्राझार जिल्ला बिसमुरी थानानि 9 (गु) बोसोर बैसोनि थाखो 5 (बा) आव फराय फुबाय थानाय सासे उन्दै हिन्जाव साखौ रावबो गैयै समाव खाबु लानानै न’ खाथिनिनो लांसुनिया जुनात आखुनि रुगुनाथ नार्जारी 55 बोसोर बैसोनि सासे बोराइआ जिनाहारि खालामनानै न’निफ्राय खारखुबानानै दं । बे खारखुमाना थानाय लांसुनिया दायनिगिरि रुगुनाथ नार्जारीखौ बिसमुरी दख’रा दुलाराय बर’ फरायसा आफादा थोंजोंडै पुलिस बिफानखौ थाबैनो गावनि मोनांगौ साजाखौ आयेन बायदि हमनानै खानो थाखाय दाबि खालामदों आरो जाथायनि सायाव गोथौयै दुखु मोननाय फोरमायदों ।